O facem acum.
Suntem pregătiți. Uite și submarinul vostru.
Titan, o să începem să vă îmbarcăm în scurt timp.
Haideți!
Încă o zi la muncă.
Poftim.
- Mulțumesc. - Da.
E bine?
Da, ține-o tot așa.
Nimic din ceea ce se întâmplă nu necesită un răspuns imediat.
Dacă auziți o alarmă, ignorați-o. Cel mai bun lucru e să nu faceți nimic.
Am auzit ceva.
- Mai vedeți fundul oceanului? - Da.
Un fel de obiect.
- Da, apare ceva. - Apare ceva la tribord.
TITAN: DEZASTRUL OCEANGATE
SURSA DIN INTERIOR
Am reflectat mult la perioada pe care am petrecut-o acolo.
N-a fost deloc normală.
Mă gândesc la scufundările la care am luat parte...
ASISTENTA INGINERULUI-ȘEF AL OCEANGATE
...și la cât de incomod mă simțeam să închid oamenii în submarin.
Când a apărut primul articol care spunea „submarin turistic pierdut în Atlantic”,
am știut imediat că era OceanGate.
18 IUNIE 2023
Paza de Coastă a SUA apelează la toate resursele
pentru a găsi un submersibil dispărut în largul coastei Newfoundland din Canada.
Ultima sa locație cunoscută a fost chiar deasupra epavei Titanicului.
Căutările sunt frenetice, oxigenul epuizându-se rapid.
AVERTIZORUL
Am primit un mesaj de la un coleg de la salvarea submarinelor.
DIRECTOR AL OPERAȚIUNILOR MARINE
Mi s-a făcut rău.
Furnizasem autorităților toate informațiile.
Tot ce mi se întâmplase, tot ce văzusem, temerile mele.
Nu omisesem nimic.
Ar fi trebuit să ia măsuri.
Bună ziua!
Nu au făcut nimic.
Este o operațiunea de căutare foarte complexă,
pe o suprafață de două ori cât statul Connecticut
și până la o adâncime de 4.000 de metri.
Echipele de căutare și salvare lucrează în condiții grele.
Au pierdut legătura audio la o oră și 45 de minute după scufundare,
dar OceanGate a dat alarma abia după alte câteva ore.
Începând de ieri, două avioane C-130 efectuează zboruri de căutare și salvare.
Li se va alătura astăzi un avion C-130 al Gărzii Naționale Aeriene.
INGINERUL
Oamenii îmi trimiteau o mulțime de videoclipuri și de articole.
Mă întrebau: „Ai auzit? Ce părere ai?”
Știam că o să stăm de vorbă astfel într-o zi.
DIRECTOR DE INGINERIE
Și se întâmplă.
CRED CĂ NU-I VOR GĂSI
Aproape imediat, eu și foștii mei colegi de muncă am început să ne scriem.
ȘTII CĂ NU POT SPUNE NIMIC
Unul dintre ei mi-a răspuns: „Chiar se întâmplă.”
Ne rugăm pentru echipajul de pe Titan și familiile lor.
Vom depune toate eforturile posibile pentru a-i găsi.
Întrebări?
Spuneți.
A devenit brusc o știre internațională.
ÎN CRIZĂ DE TIMP
E un coșmar.
Nu pot să-mi imaginez prin ce trec oamenii dinăuntrul lui.
OXIGEN PENTRU 40 DE ORE
N-am știut cum să vorbesc despre asta.
Nu-i știam pe toți, dar îl știam bine pe Stockton.
Sunt cinci persoane la bord,
printre care CEO-ul companiei OceanGate, Stockton Rush,
și miliardarul britanic din domeniul aviației, Hamish Harding.
Afaceristul pakistanez Shahzada Dawood și fiul său, Suleman, sunt și ei la bord.
Înțelegem și că exploratorul francez Paul-Henri Nargeolet,
supranumit „domnul Titanic”, se află la rândul său în submarin.
MEMBRA FAMILIEI
Ce ați făcut mai întâi?
Am plâns.
Am plâns timp de zece minute. Îmi era frică.
Vă mai amintiți ce autoritate v-a contactat?
FIICA LUI P.H. NARGEOLET
Paza de Coastă a SUA.
În ultimele două ore, Paza de Coastă a confirmat
că un avion canadian a detectat zgomote subacvatice.
Ieri, un avion P-3 a detectat zgomote subacvatice în zona de căutare.
Drept urmare, desfășurăm operațiuni pentru a le descoperi originea.
Era reconfortant să văd că...
Când au început căutările, toată familia credea că-i vor găsi.
Aveam multă speranță.
Totul trebuia făcut foarte repede,
dar, în acel moment, nimeni nu vorbea despre găsirea de resturi.
ÎN SPERANȚA UNUI MIRACOL
Povestea avea tot ce trebuia.
Avea Titanicul.
Avea miliardari.
Avea o criză de timp.
Autoritățile cred că oxigenul de la bord le va ajunge mai puțin de două zile.
OXIGEN RĂMAS
Știrile aveau o numărătoare inversă pentru oxigen în colțul ecranului.
Îmi era greu să urmăresc mass-media.
Căutările submersibilului dispărut în scufundarea către epava Titanicului
au acoperit deja o zonă aproape cât Țara Galilor.
Un fost angajat a dat în judecată compania OceanGate în 2018, susținând...
Timpul chiar a devenit bunul cel mai de preț.
Am citit despre dezastre o vreme bună.
DECESELE ANUALE CAUZATE DE TITANIC
Prietenii mei se asigurau că nu stăteam prea mult pe telefon.
N-am făcut nimic.
Dacă e o conspirație ca să țină lumea departe de epava Titanicului?
Iar dacă ăsta e scopul, care e motivul?
E greu de exprimat în cuvinte.
Am simțit multe lucruri, inclusiv furie.
E O PORCĂRIE TREBUIE SĂ IES SĂ MĂ PLIMB
MI-E GREAȚĂ
ȘI MIE
NU CITI COMENTARIILE SUNT MULTE GLUME DESPRE TITANIC
SUNT ÎNGROZITĂ
M-AM SPERIAT PUȚIN
DA
A fost o săptămână ciudată.
DE ASTA AM DEMISIONAT
Dar, chiar și în prima zi, oamenii se așteptau la ce era mai rău.
DUPĂ PATRU ZILE DE CĂUTĂRI
Paza de Coastă a înființat o comisie care să ancheteze
pierderea submersibilului și a celor cinci oameni de la bordul său.
Ancheta va fi condusă de căpitanul Jason Neubauer.
ANCHETATORUL
Mă pregăteam să mă pensionez din Paza de Coastă,
dar am vrut neapărat cazul acesta, pentru că era unic.
Când amiralul mi-a propus să-l preiau, am acceptat imediat.
Puteți vedea o navă albastră, se numește Polar Prince.
Este nava care a transportat submersibilul Titan în larg.
Are pavilion canadian.
Vor fi așteptați de reprezentanți ai comisiei pentru securitate în muncă.
În astfel de cazuri, în primul rând verifici jurisdicția.
Statul sub al cărui pavilion navighează vasul are automat jurisdicție.
Implozia mortală a implicat submarinul american Titan al OceanGate,
care a fost lansat de pe o navă canadiană în apele internaționale.
Deci este o anchetă multinațională complicată.
EPAVA TITANICULUI
Submersibilul Titan nu avea pavilionul niciunui stat.
Era un lucru foarte neobișnuit.
Nu mai văzusem așa ceva.
- Nu mai văzuserăți așa ceva? - Nu, în 26 de ani de anchete.
- Cum se întâmplă asta? - Cred că a fost ceva intenționat.
CU OPT ANI ÎNAINTE
12 MARTIE 2016
- Putem aprinde luminile după ce începem? - Desigur.
Ce-mi mai puteți arăta?
FONDATOR ȘI DIRECTOR GENERAL AL OCEANGATE
Avem lumini exterioare. Sunt conectate? Da.
Sistemul de oxigen. Acesta e tubul pe care-l folosești în mod normal.
Cele roșii sunt tuburile de urgență. Însumează patru zile de oxigen de urgență.
Pilotul stă aici și are două monitoare.
Poate pilota de pe unul singur.
- Și cum se pilotează? - Cu maneta asta.
Era o persoană umilă, dar un om de știință arogant.
Știa că era deștept, fără îndoială.
Știa chiar că era un geniu.
VIDEOGRAFUL
Felul în care vorbea, încrederea sa... Era foarte sigur pe el.
Adică, spune lucruri cu convingere.
Îți spune ce o să facă. Și îți spune de ce funcționează.
Felul în care vorbește te face să-ți zici: „Știe ce spune.”
Am făcut progrese în anii '60 și '70 în explorarea cu echipaj uman a oceanelor.
Dar am bătut în retragere din motive explicabile, dar ilogice.
279.
- Cât? - 279.
279.
OCEANOGRAF ȘI REGIZOR
Explorarea subacvatică nu este un țel în sine.
Să pătrunzi în acest minunat mediu este privilegiul vremurilor noastre.
Mulți cercetători aleg biologia marină
pentru că vor să intre în ocean, sunt pasionați de el.
Chiar dacă v-aș arăta Marele Canion în 3D, cu tot cu mirosul ierbii sale,
tot nu s-ar compara cu a fi acolo.
În adânc, putem auzi foarte clar sunetele pe care le scot delfinii.
Să auzi, să vezi și să simți acest mediu e o experiență care nu poate fi reprodusă.
Aveau nevoie de mai multă expunere. De asta au apelat la noi.
Submarinul pe care-l construiau era unul simplu.
Ne-au spus: „Faceți filme...
care să atragă atenția oamenilor.”
Aveau idei nebunești. Voiau să se scufunde cu Pearl Jam.
Vorbea despre un oraș plutitor care se putea scufunda.
Stockton obișnuia să spună: „A avea acces înseamnă a fi proprietar.”
Dacă e o mică insulă în mijlocul oceanului și ești singurul care are acces la ea,
ești proprietarul ei de facto, pentru că doar tu poți ajunge la ea.
Credea cu tărie în asta.
Sunt Stockton Rush, iar astăzi am fost pilotul
într-o scufundare care a căutat locuri de pescuit în zona Friday Harbor.
L-am cunoscut pe Stockton când abia înființase OceanGate.
EXPERTUL
Se concentrau mai mult pe știință și pe educație.
CONDUCĂTOR DE EXPEDIȚII
- Cyclops, verificare comunicații. - Vă auzim tare și clar.
Dar, în 2015, lucrurile au început să se schimbe.
Dacă ați visat vreodată să vizitați epava Titanicului,
veți avea în curând această șansă.
Turiștii vor putea să participe la prima expediție submarină la Titanic din 2005.
- Dle Rush, vă mulțumesc pentru prezență. - Cu plăcere.
Pe atunci, eram probabil singurul om din lume pe care-l știa
care condusese expediții la Titanic.
La 4.000 de metri sub luciul oceanului se află epava Titanicului.
Uite-o!
E incredibil.
Eram o companie de expediții. Duseserăm 150, 160 de oameni la Titanic.
De ce a durat atât de mult să se întâmple asta?
Pentru că, și astăzi, interesul pentru Titanic e foarte mare.
Da, sunt doar patru submersibile care pot duce oamenii până la Titanic.
Titanicul are o mare putere de atracție.
REGIZOR, TITANIC
Pilotez un vehicul de la distanță.
El este Gilligan. Nu știu dacă-l vedeți. E un fel de toaster verde pe steroizi.
Chiar și acum, la peste 100 de ani după ce s-a scufundat, captivează oamenii.
Oamenii sunt fascinați de Titanic.
Conform unui articol, sunt trei cuvinte din limba engleză
pe care toată planeta le știe.
Iar ele sunt: Coca-Cola, God și Titanic.
Stockton a văzut o oportunitate de a relansa expedițiile la Titanic.
Am discutat despre cum le-am promova,
despre cum am procesa clienții plătitori, despre cum ar fi experiența
și despre cum am dezvolta produsul.
Stockton Rush și echipa lui vor fi primii, din 2005, care vor vedea epava.
Turiștii vor plăti prețul indexat al unui bilet la clasa întâi pe Titanic.
Ești într-o misiune. Cei care ne vor însoți vor opera sonarul...
Dar, mai întâi, trebuia să formăm o echipă.
M-am înrolat în Marina Regală imediat după liceu.
Am fost scafandru comercial, pilot de ROV-uri.
Lucrez în domeniul submersibilelor de peste 20 de ani.
Aici L5. Kilo, kilo, kilo.
Recepționat. Etanșare confirmată.
Soția mea, Carol, a văzut anunțul de angajare online și mi-a spus:
„Caută pe cineva pentru postul de director al operațiunilor marine.”
O prietenă le-a descoperit site-ul și mi-a trimis linkul. „Uite! Nu e tare?”
SUBMERSIBILE CU ECHIPAJ UMAN
CONTABILĂ AUTORIZATĂ
Am început să fac scufundări în 2013 și m-am îndrăgostit de ele.
Practic, urmăream compania OceanGate pe internet de ceva vreme,
iar acum angajau un contabil.
Mă uitam pe LinkedIn într-o zi și am descoperit o companie
care construia submersibile în orașul meu.
INGINER
M-a pus pe gânduri.
Îmi place să construiesc lucruri.
Am fost scafandru în Marină. Am studiat apoi Știința Materialelor.
- Filmez! - Excelent.
Căutau un tehnician.
TRIMITE CV-UL
Salariul era mult mai mic.
Eram supracalificată, dar să pot îmbina meseria mea cu pasiunea mea...
Mi se părea slujba de vis.
CENTRUL DE CARIERE
Cât timp am lucrat cu OceanGate,
toți se simțeau privilegiați și speciali pentru că erau acolo.
Acesta este submersibilul cu echipaj uman Cyclops.
E un submersibil cu cinci locuri.
Adâncimea maximă de operare este 500 de metri.
Urma să conduc operațiunile submersibilelor.
Aveau două submarine, Cyclops 1 și Antipodes,
și construiau submersibilul Titan, ceea ce era palpitant.
Mă atrăgea ideea de a face un lucru pe care poate nu-l mai făcuse nimeni.
CLUBUL EXPLORATORILOR
Vă mulțumesc.
Poate ați citit în program că voiam să fiu astronaut.
De asta m-am făcut inginer. Am văzut Star Trek, Războiul stelelor.
Voiam să văd formele de viață extraterestre.
În cele din urmă, mi-am dat seama că toate chestiile grozave
care credeam că erau în spațiu sunt de fapt sub apă.
Și...
Stockton Rush era un bun vânzător.
Aveam impresia că voia să facă lucrurile altfel.
Oricine are destui bani poate construi un submarin și să se scufunde la Titanic,
dar el o făcea altfel.
M-am întrebat: „Unde vrei să mergi? Care e cel mai cunoscut lucru din ocean?”
Evident, Titanicul.
Ca să ajungi la Titanic, care e la 3.800 de metri adâncime,
ai nevoie de un submarin special.
Nava sa subacvatică, acum în construcție,
va putea duce cinci oameni la Titanic, la mai bine de 3.500 de metri adâncime.
- La ce nivel e entuziasmul tău? - La nivelul 11, cu siguranță.
Fiecare submersibil e diferit.
Unele sunt făcute din oțel, altele din acrilic, altele din titan.
Dar era pentru prima oară când un astfel de submarin,
cu o carenă din fibră de carbon, urma să se scufunde atât de jos.
Deci totul era complet necunoscut.
Proiectarea submarinului Titan a început la Laboratorul de Fizică Aplicată
al Universității Statului Washington, în 2013.
Acesta este APL,
Laboratorul de Fizică Aplicată al Universității Statului Washington.
La APL, au lucrat la partea mecanică
și la sistemul de navigare cu manetele PlayStation.
Aveam chiar și un birou acolo. Mergeam săptămânal.
Colaborarea cu APL mă făcea să fiu foarte încrezător.
COMPANIE LOCALĂ CONSTRUIEȘTE UN SUBMARIN INOVATOR
Dar cel mai mult m-a atras faptul că submarinul urma să fie omologat.
SUBMERSIBILUL DE MARE ADĂNCIME JIAOLONG
AGENȚIE DE OMOLOGARE: CCS
Când ceva e omologat,
înseamnă că o agenție terță parte l-a certificat ca sigur.
CERTIFICAT DE OMOLOGARE
Analogia ar fi, dacă construiești un avion acasă,
poți să-ți plimbi prietenii cu el cât timp nu te plătesc.
Dar în clipa în care vrei să transporți pasageri plătitori,
trebuie să obții o certificare de la o agenție independentă.
În lumea marină, lucrul acesta se numește omologarea vehiculului.
Analizează proiectul, construcția și inspecțiile anuale ale submarinului.
Celelalte două submarine erau omologate.
OMOLOGARE ABS
Și își propuneau să se scufunde la Titanic
cu un submarin nou ce urma să fie omologat.
Cum să nu mă atragă?
Rush spune că submersibilul lui e unul dintre cele mai sigure din lume.
Când vom termina testele, cred că se va dovedi invulnerabil.
Asta au spus și despre Titanic.
Așa e.
CHARLESTON, CAROLINA DE SUD 16 SEPTEMBRIE 2024
ANCHETA PAZEI DE COASTĂ PRIMA ZI DE AUDIERI
Jurați solemn că mărturia pe care o veți depune
va fi adevărul, tot adevărul și numai adevărul?
- Jur. - Mulțumesc. Luați loc.
Ținem audierile sub forma unui proces. Seamănă cu un tribunal.
- Bună dimineața, dle Nissen! - Bună dimineața!
Întrebările vor fi legate de funcția dv. de director de inginerie la OceanGate.
Sigur, e în regulă.
Pun întrebări mai mulți anchetatori.
Toți martorii au dreptul la un avocat.
Părțile interesate sunt și ele prezente. În cazul de față, avocații OceanGate.
Vrei să descoperi faptele, acesta e scopul principal.
Vreai să afli ce s-a întâmplat cu adevărat.
În ce an v-ați angajat la OceanGate?
În martie 2016.
Și pe ce post ați fost angajat?
Director de inginerie.
Și care erau responsabilitățile dv. în acea calitate?
Cei de la OceanGate mi-au spus
că submarinul Cyclops 2 era aproape gata.
Trebuia doar să adun și să pun piesele la un loc.
Așa că am fost...
Scuze, ceasul meu îmi spune că pulsul meu e anormal de mare.
Inițial mi s-a cerut doar să-l termin de construit.
Trebuia să dureze un an și apoi aș fi plecat.
Cum ați descrie atmosfera pe care ați găsit-o în companie?
Prima săptămână a fost super.
L-am studiat pe dl Rush și stilul său de conducere.
Cred că știm destul de bine cum își conducea afacerea.
Mai exact?
Lua multe decizii de concediere în fața altora.
Nu o făcea în culise.
Oamenii știau că, dacă-l contraziceai, exista posibilitatea să fi concediat.
MATT MCCOY TEHNICIAN LA OCEANGATE (2017)
Cât am lucrat acolo, și nu sunt sigur când am realizat asta,
dar modelul de afaceri mi se părea ilogic.
Nu aveam un flux de venituri.
A zis că Titan va fi înregistrat în Bahamas și va fi lansat din Canada,
ca să nu se afle sub jurisdicția SUA,
dar că va plăti un congresmen dacă va avea probleme cu Paza de Coastă.
Dle McCoy, e un citat?
A zis: „Voi plăti un congresmen.”
Nu-mi mai spusese nimeni așa ceva. Am fost șocat.
În urma acelei discuții, am demisionat. Nu mai puteam lucra acolo.
La începuturile companiei OceanGate, era ușor să iei legătura cu el.
Și eram foarte interesat de ce propuneau, de democratizarea explorării oceanului.
JURNALISTUL DE INVESTIGAȚII
Am vorbit cu Stockton, care m-a invitat pe prototipul lor.
JURNALIST LA WIRED
Stockton era un antreprenor tipic.
Am cunoscut zeci ca el de-a lungul anilor, probabil sute.
De unde provenea acest om? Ce știți despre Stockton Rush?
Provenea din clasa privilegiată. A absolvit Universitatea Princeton.
ACADEMIA PHILLIPS EXETER
Nu era cel mai strălucit student, dar a obținut o diplomă de inginer.
Și-a construit un avion dintr-un kit, un avion cu care a zburat mult timp.
Mai târziu a construit și un submarin dintr-un kit.
Era foarte încrezător, plin de entuziasm.
SOȚIA LUI STOCKTON RUSH
Stockton și soția sa, Wendy, proveneau din familii vechi și bogate.
Printre strămoșii lui Stockton se numărau chiar și doi semnatari
ai Declarației de Independență.
Cum ne auziți?
Vă auzim tare și clar. Voi cum ne auziți?
Când vorbești rar, vă auzim bine. Pornim.
Soția lui, Wendy, era stră-strănepoata a doi oameni care au murit pe Titanic.
MII DE OAMENI LA ÎNMORMÂNTARE
Soții Straus construiseră un imperiu comercial
care includea și faimosul magazin Macy's.
Deci Stockton făcea parte din cei 1%.
Stockton putea fi foarte ciudat.
Și, dacă nu era mulțumit de cineva, nu se ferea s-o spună tare și răspicat.
Am e-mailuri de la o sursă anonimă care arată
cum se comporta cu oamenii din companie.
Era destul de îngrijorător.
Mi s-a spus că Stockton era irascibil.
Intra în defensivă când i se puneau întrebări pertinente.
Știți despre vreo scufundare în care...
Dădea mereu vina pe toți ceilalți.
Chiar și la început, mi s-a părut că era arogant.
VEȚI PUTEA EXPLORA FUNDUL OCEANULUI
M-am gândit că explorarea oceanului
trebuia să ofere o oportunitate de afaceri.
Vom avea orașe în ocean înainte să le avem în spațiu.
Pe Lună? Ce tare! Și sunt o mulțime de minerale...
Voia să fie ca Jeff Bezos sau Elon Musk.
E o renovare de planetă.
Până la urmă vom transforma Marte într-o planetă ca Pământul.
Cum?
Le spunea celor doi „sculele mari și tari”.
Îi plăcea la nebunie termenul și îl folosea tot timpul.
Folosind fibra de carbon, OceanGate diferea de celelalte companii din domeniu.
Dacă ar fi reușit, ar fi fost și el o „sculă mare și tare”.
Ați descrie Titan, pe baza informațiilor pe care le dețineți,
ca un submersibil cu echipaj uman experimental?
Da, dar era un submersibil experimental
pentru care oamenii plătiseră deja să-i ducă la Titanic.
PRIMUL SEZON VARA ANULUI 2021
Am ezitat să le spun soției și familiei mele ce făceam
pentru că eram încă puțin sceptic.
Și-ar fi făcut griji și nu voiam să treacă prin asta.
SPECIALIST DE MISIUNE
Era evident pentru toată lumea că Stockton conducea operațiunea.
Aveți grijă la cap! Luați-vă echipamentul!
Avem clienți care sunt pasionați de Titanic.
Îi numim „titaniaci”.
E toată lumea aici? Adunarea!
Mulți dintre specialiștii de misiune au mers în spațiu.
E o diferență semnificativă.
Noi căutăm implicarea specialiștilor de misiune care ne însoțesc în expediție.
Așadar, apelul specialiștilor de misiune.
Verificări pentru scufundare, patru. Instructaj...
Termenul „specialist de misiune” e o chichiță.
Există seturi de reguli pentru operarea navelor pe mare.
Un set pentru membrii echipajului și altul pentru pasagerii plătitori.
Unele lucruri nu sunt vitale. De exemplu, analizarea filmărilor.
Nu rănești pe nimeni dacă o dai în bară.
Dar alți specialiști închid trapa. E un lucru vital.
Stockton încerca să inducă lumea în eroare,
insistând că nimeni nu fusese numit vreodată „pasager”.
Colin Taylor, specialist de misiune.
Richard Taylor, specialist.
A fost doar unul dintre pașii
care aveau ca scop evitarea legislației SUA.
Vrei ca unele lucruri să fie perfecte. De exemplu, vasul de presiune.
După ce te asiguri că nu va ceda, restul lucrurilor pot să dea greș.
Unul dintre lucrurile care m-au impresionat a fost transparența.
ACORD PRIVIND ABSOLVIREA DE RĂSPUNDERE
SUBMERSIBIL EXPERIMENTAL
În toate documentele, era evident că-ți puneai în pericol viața.
DECESUL MEU
VĂTĂMARE ȘI/SAU DECES
DECES
Mie unul, a fi printre primii oameni care merg pe fundul oceanului
într-un submarin experimental mi se pare înfricoșător.
Nu doar ție. Mi-au spus asta mulți oameni.
Dar aveam încredere atât în Stockton, cât și în P.H.
EXPLORATOR DE MARE ADÂNCIME
P.H. fusese acolo de 37 de ori și știa totul despre Titanic.
Plus o mulțime de lucruri despre submersibile și scufundări.
Fiecare scufundare e o experiență nouă.
Fiecare scufundare e o nouă aventură, pentru că nu vezi niciodată același lucru.
Aceasta e o navă franceză de cercetare de elită.
George Tulloch e conducătorul expediției.
Compania lui Tulloch, RMS Titanic,
răspunde de conservarea istoricului transatlantic.
Pentru a coordona expediția, Tulloch l-a ales pe P.H. Nargeolet,
un fost comandant din Marina Franceză.
Apreciez Titanicul,
dar mi-a răpit din timpul pe care l-aș fi putut petrece cu tata.
SIDONIE NARGEOLET FIICA LUI P.H. NARGEOLET
Când eram mică, locuiam în sudul Franței.
Îl vedeam rareori pe tata pentru că era mai tot timpul pe mare.
A participat la multe misiuni.
Descopereau obiecte noi
și le recuperau pentru a le proteja.
Pasiunea lui era munca sa.
Brody, cadet pe Horizon și stagiar la OceanGate.
Steve, misiunea media și marketing. Plus asistență generală.
P.H., membru al echipajului.
- Sigur. - Atotștiutorul.
Cel mai experimentat pilot de submersibile din întreaga lume.
- Asta ești, P.H. - Bravo!
Nu lucra pentru OceanGate. Era invitat acolo.
E important.
Era destulă încordare.
Nu i se spune degeaba abisul.
Cât de departe crezi că e?
Aș spune...
cinci sute.
Cinci sute de metri.
Înaintam pe fundul oceanului și am văzut brusc un zid uriaș.
A fost ireal.
Mi-am zis: „Dumnezeule, e epava.”
Suntem paralel cu carena acum.
Uite și prora!
Da, văd prora.
Uite acolo!
- E telegraful? - Da.
Acelea sunt plăcile.
Plăcile, da.
Îmi treceau un milion de gânduri prin minte, dar principalul era:
„Sunt aici și văd asta cu ochii mei. E incredibil.”
N-o să uit niciodată.
E o priveliște incredibilă pe care tot mai mulți au șansa să o vadă.
Această expediție a inclus reputați oameni de știință,
exploratori și experți în Titanic.
Liderul său a fost directorul general al OceanGate, Stockton Rush.
A CONSTRUIT UN SUBMARIN CAPABIL SĂ AJUNGĂ LA TITANIC
Cum vă simțiți?
Știu cum m-am simțit când ne-am întors, epuizat.
Acum sunt...
M-am bucurat mult pentru ei.
Îmi doream să reușească, pentru că scopul lor era nobil.
Avem imagini noi de la o scufundare istorică.
Fondatorul OceanGate...
Directorul general, Stockton Rush, ni se alătură în direct din Connecticut.
Stockton, e incredibil.
M-am putut bucura abia după ce m-am întors pe navă.
A fost minunat, pentru că lucram de 12 ani la asta.
Trebuie să recunoaștem că și-a atins obiectivul.
A dus un submarin din fibră de carbon la Titanic.
Da, e adevărat.
Dar era imposibil de știut când avea să eșueze, chiar dacă era o certitudine.
Așa că o scufundare reușită sau două, sau zece până la Titanic
nu e o măsură a succesului.
Personal, nu voi înțelege niciodată cum a rezistat în scufundările de probă.
Ancheta va arăta că au înlocuit carenele pe la jumătatea procesului,
pentru că primele au cedat.
UNIVERSITATEA STATULUI WASHINGTON 3 APRILIE 2016
CU CINCI ANI ÎNAINTE DE PRIMA SCUFUNDARE LA TITANIC
CLĂDIREA ȘTIINȚELOR OCEANULUI
Azi vom testa pentru a treia oară carena din fibră de carbon.
Ne-am dori să ajungem la 41,4 MPa, ceea ce înseamnă 4.100 de metri adâncime.
Dar probabilitatea de implozie este mai mare decât zero
și am trecut prin asta la primul test.
Au făcut mai multe teste.
Testau adâncimea, cât de adânc se puteau scufunda.
Știam că urmau să folosească materiale noi.
Nu știam nimic despre fibra de carbon înainte să mă mut peste ocean.
Fibra de carbon e formată din fire de atomi de carbon.
Sunt acoperite cu o rășină care le ține unite.
Fibra de carbon e foarte puternică și e un material mai ușor și mai ieftin.
E bine.
E folosită în multe sisteme și produse noi.
Lumea o folosește din multe motive. E ușoară, e puternică.
E bine?
Când am analizat costurile, în primul rând ai submarinul.
Două lucruri determină costul operațiunilor.
Oxigenul sau epuratorul de dioxid de carbon nu costă mai nimic.
Totul depinde de submarin și de modalitatea de transport.
Cum îl duci dintr-un loc în altul?
Reprezintă 90% din costuri.
Dacă ai construi un submarin de cinci persoane din oțel și titan,
ar fi foarte mare și foarte greu.
Ți-ar trebui ceva enorm ca să-l ridici din apă și să-l transporți.
Și cele pe care le țin acum?
Ăsta nu merge mai sus de atât.
Un submersibil viabil din fibră de carbon ar scădea costurile.
Ai putea avea atunci flote de submersibile în întreaga lume.
Bine. Și acum?
- Se ocupă de astea? - Da.
Nu seamănă cu metalul.
Titanul e foarte bine înțeles.
Fibra de carbon e mai imprevizibilă. Micile fibre dinăuntru se pot rupe.
Iar acea rupere creează un sunet.
Avem senzori acustici.
Dacă se va rupe vreo fibră de carbon, o vom auzi.
Când o fibră de carbon se rupe, structura e slăbită.
Dacă o fibră de carbon din carenă se rupe...
MEMBRU ÎN CONSILIUL DIRECTOR
...senzorii vor detecta acea ruptură, care indică o defecțiune structurală.
Avem activitate.
Se numea sistemul de monitorizare.
Era format dintr-o serie de microfoane
care captau sunetele scoase de fibrele care se rupeau.
OceanGate credea că sunetul unei rupturi putea fi folosit pentru a determina
dacă întreaga structură era pe cale să cedeze.
TITAN
SUBMERSIBIL PENTRU CINCI PERSOANE 4.000 DE METRI
În 2021, site-ul lor pretindea
că monitorizarea lor în timp real era o măsură de siguranță unică,
pentru ca membrii echipajului să fie avertizați din timp
și să aibă timp să iasă la suprafață în siguranță.
Sperăm să nu auzim nimic
și ca structura să fie stabilă pe tot parcursul testului.
Cum ați ajuns la OceanGate?
Au contactat pe cineva de la Boeing.
Atât eu, cât și Jake lucrăm pentru Boeing.
Colaborarea cu Boeing a ajutat mult.
Inginerii lor cunoșteau bine fibra de carbon.
Și sediul lor era la doi pași de sediul OceanGate,
în Everett, Washington.
Echipa Boeing de acolo a scris în 2013 un document de proiectare.
NESECRETIZAT
Era destul de detaliat. Avea vreo 70 de pagini.
Era un fel de foaie de parcurs pentru a construi un astfel de submarin.
PROGRAMUL OCEANGATE
Bine, o las jos.
Dar inginerii de la Boeing aveau mari îndoieli
în privința carenei din fibră de carbon.
Pentru acest test, am micșorat carena la un sfert din mărimea modelului normal.
O asamblăm, montăm instrumentele, o punem în cameră
și simulăm scufundarea la adâncimea la care vrem să mergem.
- E stabilă? - Da.
John, ești gata?
10,3 MPa. Începeți!
PRESIUNE
Fiecare oscilație înseamnă un eveniment în carenă.
Rășina se așază sau se rupe un fir. Sper că nu se rupe, dar...
Ce presiune avem, John?
Suntem la 24,1 MPa.
Să trecem la 27,6.
Cât e? E bine.
Ce zici, Dave?
Poate se calmează.
- Dar sunt multe evenimente. - Da, nu vrei asta.
Bine.
Până unde a ajuns?
Până la 27...
27,64 MPa.
- Monitorizarea acustică funcționează. - Da, dar faptul că...
Nu am ajuns nici măcar la presiunea de data trecută.
Asta clarifică multe.
Erau entuziaști, apoi, când a făcut implozie, s-au supărat.
Aici e.
- Da, aici. - Să o vedem!
Nu pot să cred.
N-am putut trece nici măcar de 29,6 MPa.
EPAVA TITANICULUI ADÂNCIME: 3.800 DE METRI
ADÂNCIME: 2.754 DE METRI PRESIUNE: 27,64 MPA
Stockton avea o atitudine relaxată.
„Totul se va rezolva. Avem situația sub control.”
Uită-te la asta!
Deci e o implozie-explozie.
În regulă.
Cred că pe la 20,6 MPa,
am observat prima activitate acustică pe una dintre emisfere.
Și s-a înrăutățit.
Iar când ne-am oprit la 27,6 MPa, carena a cedat.
Vestea bună e că am văzut că va ceda înainte să se întâmple,
era unul dintre obiectivele testului,
să validăm monitorizarea acustică și să vedem dacă poate prezice eșecul.
Toate testele sunt bune.
A ieșit altfel.
- O operă de artă superbă. - Da.
E un Jackson Pollock.
Sistemul de monitorizare a carenei a fost inventat de OceanGate
pentru a liniști oamenii care puneau prea multe întrebări.
TREI LUNI MAI TÂRZIU
După ce am setat pragul la 13,8 MPa, s-au întâmplat mai multe evenimente.
Acum, e destul de liniște la 41,4 MPa.
O să urcăm la 44,8 MPa. Și, dacă apar evenimente, ne oprim.
Dacă am o pereche de schiuri din carbon sau din material compozit
și pun presiune pe ele și le aud scârțâind și trosnind,
nu știu când o să se rupă.
Cred că asta a fost.
- Ne oprim? - Da, ar trebui.
Deci asculți chestia asta cum țipă, cum suferă
și-ți spune că e sub o presiune uriașă, dar nu-ți poate spune când o să cedeze.
Inginerii de la Boeing i-au trimis lui Stockton o analiză a carenei,
cu forțele la care ar fi fost supusă în scufundări.
Avea un craniu la adâncimea imediat inferioară epavei Titanicului.
PERICOL 4.000 DE METRI
CREDEM CĂ EȘTI ÎN PERICOL LA 4.000 DE METRI
Era un semn destul de grăitor că erau mai mult decât îngrijorați.
AI MARE GRIJĂ
De ce a încetat colaborarea dintre OceanGate și Boeing?
Nu știu exact.
INGINER ÎN ȘTIINȚA MATERIALELOR
Poate eram prea costisitori.
Devenise evident că Boeing nu va construi submarinul,
dar Stockton avea rețeta.
Și a realizat că îi trebuia un departament de inginerie.
Nu putea subcontracta totul celor de la APL.
Ați luat toate deciziile legate de inginerie?
Nu.
- Ați luat vreuna dintre ele? - Da.
- Și cine le lua pe majoritatea? - Stockton.
Majoritatea oamenilor cedau în fața lui Stockton.
Altfel, devenea o tortură.
Tony a fost angajat în 2016.
A centralizat datele ce țineau de inginerie
și a angajat alți ingineri și a construit echipa de ingineri.
Aceasta avea să înlocuiască Universitatea Statului Washington,
să dezvolte proiecte proprii și să creeze un submarin.
Stockton s-a uitat la mine și a zis: „Acum e problema ta.”
În iunie 2016, când Titan era în construcție,
OceanGate a efectuat o expediție la epava Andrea Doria,
ca o probă pentru echipa de operațiuni.
Epava se află lângă Nantucket.
EPAVA ANDREA DORIA TRANSATLANTIC
Am deplasat acolo submersibilul Cyclops 1.
Știam că urma să fie un test pentru companie
și că urma să fie periculos.
Vom sta scufundați cât de mult putem. Avem o nouă procedură de comunicare.
Vom coborî 100 de metri contra curentului.
Ca și cu Titanicul, planul era să cartografiem întreaga epavă.
Eu urma să mă scufund cu cei patru pasageri plătitori.
Dar, în ziua scufundării, Stockton a decis că nu mă mai voia în submarin.
Urma să însoțească el pasagerii.
M-am împotrivit.
Epava se descompune rapid. E foarte periculos.
Pericolele sunt multiple.
Dar asta avea el chef să facă. Și era directorul general.
Am avut o discuție în contradictoriu.
L-am convins să-mi permită să urc în submarin,
dar voia să-l piloteze.
Îl cobor imediat. Poți intra.
Pornesc sistemul de comunicații sub apă.
O să pornesc camera acum.
Pornește-o!
- Poți aerisi. - Aerisesc.
Aerisire.
Scufundare.
În regulă, pornim.
Recepționat.
- Ne-am depărtat de LARS. - Da.
Recepționat, suprafața. Suntem la 32 de metri și coborâm.
Verificare comunicații. Totul e în regulă la 40 de metri.
Spune-mi când vezi fundul. Suntem la opt metri.
Încă nu-l văd.
- Uite-l! - Uite-l!
E acolo, îl vezi?
Da, apropie-ne.
- Uite-o! - Da.
O vedem perfect.
Acelea sunt luminile?
Putem să...
Să ne rotim puțin mai mult.
Suntem foarte aproape.
Suntem prea jos.
Sunt resturi peste tot în jur.
- Da. - Vezi?
- E imaginea de unde stau. - Bine.
- Suntem cam aproape. - Da.
Nu-ți spun ce...
A coborât și a înaintat până la trei metri de proră.
Practic, ne-a dus într-un câmp de resturi.
- O să aprind luminile. Sunteți gata? - Da.
- Bine? - Da.
Mă deplasez la ora trei, ca să o evităm în caz de derivă.
- Bine. - Bine?
Epava e la doar trei metri la babord, Stockton.
Stai! Coboară!
Coboară! Continuă să cobori.
Bine. Dacă nu ai nimic în față, mergi înainte, bine?
Mergi înainte încet.
- Ce e? - Nu știu.
Mergi înainte, cam o lungime.
Ne-a dus la tribordul epavei și ne-a blocat sub proră.
Ne-a blocat bine de tot.
I-am zis: „Te rog, nu fă nimic, doar dă-mi maneta.”
Dacă urcăm, n-o lovim, dar o să fim foarte aproape, nu?
Nu, o s-o lovim. Cu siguranță.
Chris, fii cu ochii în patru la babord, bine? După cabluri, fire...
Nu avea multă experiență în pilotarea submarinelor.
Da, e un rest de navă, cu siguranță. E chiar deasupra noastră.
Am deblocat submarinul, m-am îndepărtat 50 de metri,
l-am întors și am spus:
„Asta trebuia să facem în nenorocita asta de scufundare!”
Și el a zis: „Mulțumesc, îți rămân dator.”
Pentru informarea voastră, suntem la 30 de metri de proră.
Ne întoarcem la suprafață.
Adâncimea actuală, 52 de metri.
Ne-am blocat sub proră.
Nu știu dacă vreau să aud povestea asta.
Se vedea prin trapă. Era chiar în spatele nostru.
David a trecut la manetă.
Da, David se uita în sus.
- S-a uitat prin trapă. - Voiam să urcăm, dar era un deal.
Eram chiar sub proră. A fost grozav.
Deci e cu siguranță o epavă acolo. E mare.
Pasagerii se îmbrățișau.
Dar a fost un punct de cotitură în relația mea cu Stockton.
La trei! Unu, doi...
N-a mai vorbit cu mine în restul expediției.
Dinamica s-a schimbat.
EXPLORATORII OCEANGATE CARTOGRAFIAZĂ MUNTELE EVEREST AL EPAVELOR
După Andrea Doria,
oamenii care conduceau proiectul Titan au început să mă evite.
N-am mai primit nicio informare prin e-mail sau verbală.
Nu mai eram deloc la curent.
Dar eram pilotul-șef, eram directorul operațiunilor marine.
Eu urma să fac toate aceste scufundări.
Evident, îmi ziceam: „Nu e deloc în regulă.”
Fiind o persoană asertivă, am vorbit cu membrii consiliului de administrație.
am vorbit cu Stockton, cu directoarea de operațiuni, soția lui Stockton.
Erau oamenii care conduceau compania.
Și vorbeam cu ei și-mi exprimam îngrijorările.
Și pentru că nu am primit submarinul gata construit,
vedeam fiecare piesă.
Și cam fiecare piesă avea o problemă.
Astăzi, vom lipi titanul și fibra de carbon.
Lipitura trebuie să fie uniformă și mică, dar nu prea mică.
Nu mai există cale de întoarcere.
Directorul de inginerie, Tony Nissen. Aveam frecvent discuții în contradictoriu.
O îndreptăm, o curățăm și verificăm suprafața.
A angajat oameni
care aveau foarte puțină experiență în domeniul submersibilelor cu echipaj.
Mulți dintre ei erau proaspăt absolvenți.
Mark Walsh este electricianul-șef
și proaspăt absolvent al Facultății de Inginerie,
ca și Nicholas Nelson, de 24 de ani.
Vom trimite la 4.000 de metri adâncime
un submersibil proiectat de noi.
E incredibil.
O vreme, David venea la mine cu... plângeri cred că e cuvântul potrivit,
dar era modul lui David de a-și exprima îngrijorarea.
În acel moment, nu aveam experiență cu fibra de carbon.
Totuși, pentru o persoană neinstruită, era ca șvaițerul.
Se vedeau cu ochiul liber porozitatea, exfolierile, toate golurile.
Când au izolat inelele de conectare din titan,
le-au dus în parcare și le-au stropit cu spray de protecție pentru camionete.
Stockton se enerva
dacă cineva punea la cea mai mică îndoială ceea ce făceam.
O lua personal.
O companie din Everett a construit un submarin
care se va scufunda la Titanic în această vară.
E un scaner cu laser.
Inginerul-șef ne arată o parte din echipamentul de ultimă generație
care va fi instalat pe noul submarin de cinci persoane al OceanGate, Titan.
Camerele noi vor filma în 4K...
Când au fost asamblate componentele,
am fost singurul care am luat atitudine și am spus:
„Trebuie să aduceți inspectori independenți care să verifice submarinul.
Veți aduce?”
„Ne ocupăm de asta.”
M-au ignorat de fiecare dată.
Îmi dau lacrimile.
A fost foarte dificil.
Ne-am mișcat foarte repede.
Am luat prânzul într-o zi la OceanGate,
iar Stockton a spus că nu vedea nevoia ca submarinul să fie omologat.
Ce i-ați răspuns?
I-am zis: „Nu pot participa la această conversație
și nici nu pot fi asociat cu OceanGate sau cu acest vehicul.” Și am plecat.
Toți cunoscuții săi din domeniul submersibilelor i-au spus să nu facă asta.
Dar când pornești pe calea de a face totul singur
și realizezi că ai făcut o alegere greșită de la bun început,
mai ales în cazul lui Stockton, trebuie să recunoști că te-ai înșelat...
Și nu e deloc ușor.
Suntem pregătiți.
Mi-au spus: „Va ajunge pe mâinile tale în săptămânile următoare.”
„Băieți, v-am spus deja că nu ne scufundăm cu el.”
Stockton mi-a zis:
„Bine, vreau să-l duci în larg și să efectuezi o inspecție.”
NUME PROIECT: TITAN
RAPORT DE CONTROL AL CALITĂȚII CARENA NECESITĂ INSPECȚII SUPLIMENTARE
L-am testat timp de mai multe zile.
S-A EFECTUAT TESTUL FLĂCĂRII
L-am fotografiat.
RAPORT DE CALITATE ȘI SIGURANȚĂ
Apoi, am scris un e-mail foarte politicos, după părerea mea,
în care spuneam că era răspunderea mea până la urmă.
L-am trimis pe 18 ianuarie.
19 IANUARIE 2018
În dimineața următoare, am primit un e-mail că va fi o ședință.
Am participat eu, Bonnie Carl, directoarea de resurse umane,
Scott Griffiths, directorul de calitate, Stockton Rush, directorul general,
și Tony Nissen.
Așa.
În cât suntem azi?
- 18? - 19.
19, ora unu.
Înregistrăm.
Prima întrebare.
Dă-mi niște detalii. Din ce motiv și de cât timp ai aceste îngrijorări?
Practic...
Nu sunt naiv.
Simțeam care era atmosfera.
Vreau să știu ce te-a îndemnat să-l scrii și care e scopul tău cu acest document?
Scopul e siguranța tuturor celor care urcă în submarin, inclusiv a ta.
Îmi dădeam seama după vocea lui Stockton că era nervos.
Tremura. Îi vedeam mâinile.
Era furios. Era foarte furios.
L-am văzut și mai furios. Sau l-am auzit.
Dar n-a fost cea mai bună zi a lui.
Toți spun că fibra de carbon nu suportă compresiunea, dar nu e așa.
Nu știu nimic și am dovedit asta. Lucrăm de opt ani la asta.
- Știu despre ce vorbesc. - Bine.
Continuă!
- Mă opun să urci în acest submarin. - Înțeleg.
Ar trebui să-l punem pe un cablu. Faci multe lucruri experimentale...
Știu ideea. În primul rând, un cablu nu înseamnă o siguranță de 100%.
În al doilea rând, așa o facem, punct.
- Asta e. - Am studiat problema.
Trebuie să-l testezi pas cu pas.
N-are cum să fie perfect la 3.100 de metri și să cedeze la 3.200 de metri.
Nu se va întâmpla și garantez cu viața mea că nu se va întâmpla.
De ce să-l testăm cu oameni în el? Nu înțeleg.
Pentru mine, era aroganță pură.
Nu vreau pe nimeni în compania asta care are o problemă cu ceea ce facem.
Facem lucruri ciudate, iar eu ies din tipare.
Fără îndoială. Fac lucruri care nu sunt standard.
Sunt sigur că mulți oameni din domeniu mă cred idiot. Nu-i nimic.
Voi continua pe acest drum,
dar nu voi forța oamenii să creadă în aceleași lucruri ca mine dacă nu vor.
N-am știut ce să spun,
dar eram uluit de faptul că erau dispuși să joace ruleta rusească.
Avem nevoie de David în echipa asta. După părerea mea, avem nevoie de el aici.
Cred că Stockton a luat o decizie.
Nu mă așteptam la comentariile tale.
Sincer, sunt destul de dezamăgit.
E prima oară când îmi exprim în scris îngrijorările privind siguranța.
Și, Stockton, știi bine că au fost probleme în toate expedițiile noastre.
Am fost cu tine. În toate expedițiile noastre.
Nu neg asta.
Mă concediezi?
Asta e întrebarea.
Nu cred că avem de ales.
Îmi pare rău pentru David. Nu trebuia să se întâmple.
În acea zi, Stockton mi-a zis că era un fleac să cheltuiască 50.000 de dolari
ca să distrugă viața cuiva.
- Se referea la David? - Da.
Asta a schimbat viața mea în acea companie.
Și modul în care conduceam departamentul de inginerie.
Toată lumea trebuia să-și țină gura.
Lucram pentru un om
care era posibil să fie un psihopat, dar care era cu siguranță un narcisist.
Cum te porți cu o astfel de persoană?
Am realizat în acel moment că nu mai puteam lucra acolo.
Mi-am actualizat profilul de pe LinkedIn.
Evident, nu le-am spus nimic lui Stockton sau lui Neil.
Stockton a mers mai departe și a spus:
„Bonnie va fi următorul pilot-șef și va fi grozav.
Vom avea o femeie pilot-șef. Va da bine la presă.”
Îmi amintesc că mă gândeam:
„Ce se întâmplă? Ești nebun? Sunt contabilă.”
Am decis să plec.
Nu cred că am schimbat două cuvinte cu Stockton.
Și asta a fost tot.
Lucram pentru OceanGate de mai bine de un an ca stagiară.
În ultimul meu an de facultate, m-au trimis în Bahamas.
Testau submarinul Titan acolo.
Max, mă auzi?
Spune!
Mi-au zis: „Ne poți ajuta cu treaba asta.
Dacă o să iasă bine pentru toată lumea, o să-ți facem o ofertă de angajare.”
Prima mea călătorie de muncă.
PRIMUL TEST DE MARE ADÂNCIME ÎN OCEAN AL SUBMARINULUI TITAN
Așadar, scufundarea 39.
Obiectivul este adâncimea de 4.200 de metri.
Ne așteaptă o zi lungă,
așa că vom începe operațiunile din noaptea asta.
Planul e să începem pregătirea navei la ora 3:00.
La început, Stockton s-a scufundat singur în Titan.
Bine.
Am pornit înregistrarea video și audio.
Este ora 03:55
în însoritul Marsh Harbour.
Spusese că era zgomotos, dar și că ne așteptam la asta.
E fibra de carbon care „se maturează”.
N-am mai auzit de maturarea unei carene.
Bine. Se aud niște zgomote.
Microfonul le-a captat.
Sunt pocnituri care-ți atrag atenția.
E ciudat.
Dacă nu se rup, sunt bine.
Îți atrag atenția.
Stockton voia un singur senzor acustic.
Am instalat 18 extensometre și nouă senzori acustici. Nu i-a plăcut.
Se temea mai mult să nu se piardă pe mare, la suprafață,
decât de o implozie a submarinului.
Incredibil! 3.938 de metri, Dana.
E destul de aproape.
Titan, am scos șuruburile. Poți presuriza acum.
Recepționat.
Ai și puțină apă.
Salut!
Bine ai revenit!
Patru mii de metri!
Exact! 17,3 ore, încă un record.
Doar eu și James Cameron am stat așa mult singuri într-un submarin.
O realizare incredibilă!
Să sărbătorim!
Bine. Da!
Ce e amuzant e că a fost misiunea 39
și am coborât la adâncimea de 3.939 de metri.
Am făcut-o intenționat. Puteam coborî la 4.000, dar de ce?
Cine spune că 3.939 nu e 4.000 e un cretin.
Încălcăm regulile, dar nu ne pasă.
„Nu e suficient de bine? Du-te dracu'!”
Poți să spui, pentru cameră, că ai ajuns la 4.000?
Exact. O să editezi filmarea.
4.039, da.
Da. Descarcă totul acolo.
Bine.
Ne uitam la date și i-am spus lui Stockton:
„Nu știm cum ar fi bine să arate. Dar sigur n-ar trebui să arate așa.”
DATE DE MONITORIZARE ÎN TIMP REAL
SCUFUNDAREA 39 AMPLITUDINE ȘI ADÂNCIME
ADÂNCIME (M)
Dacă auzi zgomote
sau dacă sistemul de monitorizare acustică îți arată oscilații,
încă se rupe.
Nu vrei să mai auzi asta, pentru că, dacă nu se rupe, e intactă.
- Felicitări! - Mersi.
Excelent!
Credeți că Stockton înțelegea riscurile?
Nu.
Nu le înțelegea.
Aparent, era un inginer aerospațial,
dar erau principii științifice pe care nu le înțelegea deloc.
SUBMERSIBILUL TITAN A COBORÂT LA 4.000 DE METRI ADÂNCIME
În 2019, trebuia să fie prima misiune la Titanic.
Era supărat că nu-mi dădeam acordul.
„Ai nevoie de încă o scufundare fără probleme.”
Testele din Bahamas au durat luni bune.
Mark, dă-i drumul!
Din nou!
Era cam haos, sincer.
Erau multe probleme cu sistemul electric, care trebuia înlocuit.
E în regulă. Închide-mă!
În acel moment, erau îngrijorări serioase
în privința zgomotelor pe care le scotea carena.
Arată bine, ține direcția!
Bine, spre tribord puțin.
S-au pregătit patru luni pentru o nouă scufundare cu Titan la mare adâncime.
În acea zi, la bord a fost un alt expert în submersibile, Karl Stanley.
Construise un submarin și îl folosea pentru turism în Honduras.
Stockton era mândru și voia să se laude cu Titan.
PROPRIETAR STANLEY SUBMARINES
Îl cunoșteam pe Stockton de cel puțin zece, poate 15 ani.
Când am aflat că construia un submarin din fibră de carbon,
am fost entuziasmat.
Am mers la Washington și am lucrat o săptămână gratis
la prima versiune a vehiculului de lansare și recuperare,
cu înțelegerea că, într-o zi, voi fi pasager în submarin.
17 APRILIE 2019
Ne-am scufundat la peste 3.600 de metri.
Patruzeci până pe fund.
Patruzeci de metri?
Nu-l văd.
Trosniturile se amplificau pe măsură ce coborai mai mult.
SCUFUNDAREA 47 AMPLITUDINE ȘI ADÂNCIME
ADÂNCIME (M)
După ce ați revenit la suprafață, ați participat la vreo ședință
în care rezultatele monitorizării în timp real a senzorilor acustici
au fost examinate de grup și s-a căutat zona din care provenea sunetul?
Acea informație nu mi-a fost împărtășită.
Nu a luat prea în serios... Nu m-a pus să semnez un acord.
Nu mi-a spus: „Totul e transparent, pune orice întrebare dorești.”
Ci doar: „Ești aici, haide!”
Bun-venit, domnilor! Ce mai faceți?
Salut!
După scufundare, Karl și Stockton au comunicat prin e-mail.
STOCKTON, ÎȚI MULȚUMESC PENTRU ACEASTĂ ȘANSĂ
Spuneți: „Sunetele pe care le-am auzit ieri nu par a fi
de la ruperi de lipituri sau de pungi de aer.
Singura mea întrebare este dacă va eșua catastrofal.”
V-a adus vreodată la cunoștință că au descoperit o fisură în carenă?
Trebuia să merg la St. John's, să fac parte din echipa de la suprafață.
Am planificat totul în detaliu. Am pregătit și am trimis containerele.
Apoi unul dintre piloți a găsit o fisură în submarin.
Bine, haide!
Înaintează încă vreo doi centimetri.
Bine, acolo.
- Acolo? - Acolo.
Da.
Încă o dată.
Văd cum se mișcă... nu vopseaua, ci carena neagră.
- Negrul se mișcă? - Da.
Au adus totul înapoi din Bahamas, iar o parte din echipa de ingineri
a șlefuit carena ca să vadă cât de adâncă era fisura.
FISURĂ VERTICALĂ FISURĂ ORIZONTALĂ
TITAN ORA PATRU
Nu era o informație publică. Mi-au zis: „Nu spune nimănui.”
După ce m-am întors din Bahamas
și am înlăturat o mare parte din fisură, Stockton m-a invitat la prânz.
Mi-a zis că doi oameni din consiliul de administrație i-au spus
că ar fi trebuit să știu despre această problemă.
I-am zis: „Știam și te-am avertizat.
Chiar am scris un raport despre ea.”
CARENA NU SE RIDICĂ LA ÎNĂLȚIMEA CERINȚELOR
Și Stockton a zis: „Unul dintre noi trebuie să plece.
Iar acela nu voi fi eu.”
Bine.
Câțiva ingineri au fost concediați.
M-a surprins.
Am avut o ședință cu șase zile înainte să zbor spre St. John's.
Întâmplător, și nava a anulat.
OCEANGATE AMÂNĂ SCUFUNDAREA LA TITANIC
Stockton a declarat: „Avem nevoie de o navă de suprafață.
Da, nu mai mergem.”
DIN LIPSA UNEI NAVE
A urmat apoi o declarație publică: „O să refacem carena.”
Nu cred că a fost explicat vreodată de ce.
Mi-am zis: „Trebuie să demisionez.”
N-am vrut să mă lupt cu el, să apelez la consiliu.
Pentru că Stockton fusese foarte clar că îi făcea plăcere să distrugă vieți.
În regulă.
Înregistrez pentru Agenția pentru Securitate și Sănătate în Muncă.
Desfășor un interviu preliminar cu dl David Lochridge.
Dl Lochridge a contactat biroul nostru în 2018.
INVESTIGATOR OSHA
Inițial, părea a avea un caz solid.
Majoritatea submersibilelor sunt omologate de cele șase agenții:
Lloyds, ABS, DNV GL.
După Crăciun, proprietarul a spus: „Nu vom omologa nimic.”
Deci nu va fi omologat sau asigurat.
MINISTERUL MUNCII
RE: OCEANGATE/LOCHRIDGE
La câteva zile după interviu, compania OceanGate a fost informată.
Mi s-a acordat statutul de avertizor. Mi s-a spus că voi fi protejat.
CĂTRE DAVID LOCHRIDGE
OceanGate a răspuns. L-a dat în judecată pe dl Lochridge.
A FOST DESCHIS UN PROCES
I-au zis: „Venim după tine, după soția ta, după casa ta,
după cartea ta verde, după tot.”
Era o cruciadă. „Cum îndrăznești să te pui cu mine?”
Onaniști. Și aveți filmarea.
Folosiți „onaniști” aici?
Se numește Programul de protecție a avertizorilor, nu?
Din păcate, avertizorii nu sunt apărați de răzbunări.
Nu suntem ca Programul de protecție a martorilor.
Ceea ce facem e să investigăm.
Scopul a fost să ne oprească demersurile, să mă facă să tac,
ca să poată continua proiectul și să scufunde oameni la Titanic.
În 2019, OceanGate a început construcția
unei carene noi din fibră de carbon pentru Titan
cu un grup nou de ingineri.
În următoarele întrebări, când spun carena submarinului Titan,
mă refer la a doua carenă a lui.
Bine.
Îmi puteți descrie testul pe al treilea model?
Nu am testele în față.
DIRECTOR DE INGINERIE LA OCEANGATE (2021-2023)
Nu le-am adus. Dar știu că a eșuat.
Știam că trebuia să facem ceva diferit, pentru că nu funcționa.
După ce au găsit fisura, am vrut să demisionez.
Atunci au spus: „Vom construi o carenă mai bună pentru Titan.”
Mi-am zis: „Bine, fac ceea ce trebuie. Pot să rămân.”
Era multă presiune când prima carenă a eșuat.
Și-au dat seama nu doar că urma să fie un an fără venituri,
dar și că trebuia schimbată carena sau întregul submarin.
Sute de mii de dolari, milioane de dolari, adăugând timpul și efortul oamenilor.
EMILY HAMMERMEISTER, ANGAJATĂ CU NORMĂ ÎNTREAGĂ
Chiar înainte de Anul Nou, Stockton și noul inginer-șef
mi-au oferit un post de manager de proiect,
ca să ajut cu gestionarea calendarului noii carene.
Au zis: „O să te pregătim și ca pilot. Te vrem în echipa de operațiuni.”
Stockton îmi spusese: „Vrem să fii o tânără femeie pilot.
Vrem ca tu să fii imaginea companiei, nu un bărbat de 60 de ani.”
Am cerut o mărire de salariu, dar n-am primit-o.
Apoi, pentru că intuiesc că mă veți întreba din nou de ce am rămas...
Da, vă voi întreba.
Era pandemia de COVID.
Mulți dintre prietenii mei erau concediați de peste tot.
Mi-am zis să țin de acea slujbă.
VOM DISCUTA DESPRE RESTRUCTURAREA DEPARTAMENTULUI DE INGINERIE
Nu mai erau bani.
A realizat că următoarea scufundare avea să fie abia peste vreo doi ani.
Stockton a redus echipa de ingineri.
UNII VOR FI CONCEDIAȚI
Ședințele despre construirea noii carene erau adesea restrânse.
Participanții erau inginerul-șef, directorul de operațiuni, Stockton și eu.
Lucrau cu o mulțime de furnizori de fibră de carbon.
Și grupul angajat să-l construiască era renumit în domeniul fibrei de carbon.
Dar nu construise niciodată un submersibil.
Al treilea model la scară a fost construit și testat în iulie 2020.
A cedat la 3.000 de metri.
CARENA S-A FĂCUT PRAF LA 3.000 DE METRI
POATE CĂ DE VINĂ E ȘI FIBRA DE CARBON LA PREȚ REDUS
DAR CE ȘTIU EU?
A fost destul de descurajator pentru echipă.
Dar pentru mine a fost un răspuns.
Deci nu a existat un test reușit până la adâncimea epavei Titanicului,
înainte de a trece la construirea carenei.
E corect.
Au început construirea carenei.
Ați discutat cu cineva despre asta?
Da.
Mi-am spus părerea.
Mulți oameni și-au exprimat îngrijorările.
Le-au zis: „A eșuat. Veți continua?”
Stockton era atât de hotărât să ajungă la Titanic,
încât nu mai băga în seamă nimic din ceea ce-i spuneam.
Și n-aveam de gând să închid pe nimeni în acel submarin.
Era un lucru pe care îl gândeau mulți colegi de muncă.
Niciunul dintre ei n-a mai rămas mult timp acolo.
Au spus: „Fie ne susții, fie pleci.”
Am zis: „Bine. Îmi depun preavizul.”
Ați urmărit ce se întâmpla după ce ați plecat, cu noua carenă?
OCEANGATE INTENSIFICĂ CERCETĂRILE
Da, pe cât am putut.
PENTRU A DOUA EXPEDIȚIE LA TITANIC
Speram să anuleze expediția.
Nici măcar în ziua de azi, noi, jurnaliștii, nu știm
cât de mult am fost induși în eroare de către Stockton.
Sunt corespondent CBS Sunday Morning. Într-o zi, am primit un e-mail...
REPORTERUL
...de la compania OceanGate, care ne invita să facem un reportaj.
- N-ați ezitat câtuși de puțin? - Nu.
- Aveți încredere în oameni. - M-am gândit că avea nevoie de presă.
Nu putea să urce un corespondent în direct într-un submarin periculos.
AL DOILEA SEZON VARA ANULUI 2022
Am fost acolo în a doua vară de operațiuni.
Mergeau în cinci expediții pe vară.
O călătorie de nouă zile e o expediție.
Fac asta de cinci ori.
Fiecare expediție are cinci șanse de a se scufunda la Titanic.
Titan e pe fundul oceanului, la 3.748 de metri.
Înseamnă 25 de oportunități pe vară.
În total, după două veri, se scufundaseră la Titanic doar de nouă ori.
Impresia mea a fost că OceanGate era o companie obsedată de siguranță.
Se ghidau după regula lui trei.
Dacă trei lucruri mărunte erau în neregulă sau nu erau optime,
anulau scufundarea.
Ne scot la suprafață.
- Ne scot la suprafață? - Da.
Ne scot la suprafață.
- S-a întâmplat ceva? - Da.
Îl aveau pe expertul numărul unu în scufundările la Titanic,
P.H. Nargeolet, probabil cel mai mare expert în viață.
L-am tot întrebat: „Nu-ți faci nici cea mai mică grijă?”
„Sigur că nu.”
Am zis: „E în regulă. Nicio problemă.”
A fost un lucru care m-a liniștit.
Ce rol aveți în această expediție?
Ajut cât pot de mult, pentru că știu câte ceva despre Titanic.
Știți multe despre Titanic.
Implicarea lui P.H. va rămâne mereu un mister.
Sistemul de coborâre e activat.
I s-a spus foarte clar că își împrumuta reputația
unui lucru care avea un defect evident.
Mai încet. E chiar în fața noastră.
Răspunsul lui era mereu același.
„Sunt bătrân. Am avut o carieră fantastică.
Dacă pot ajuta ca operațiunea lor să fie mai sigură,
atunci e un câștig.”
Doamne! Uite prora!
O vedeți?
Priviți cum iese din obscuritate!
Titan e la prova Titanicului, la o adâncime de 3.741 de metri.
- În regulă, asta e. - Da!
Floare la ureche.
Cum a reușit Stockton să ajungă atât de departe? Nu pot să înțeleg.
Am fost norocoși.
Știu că Elon a spus-o, dar norocul e superputerea numărul unu.
Oricine a avut de-a face cu oceanul apreciază norocul.
Devenise un grup atât restrâns de oameni
care credeau cu atât de multă tărie în ceea ce considerau că făceau,
încât era aproape un cult.
Titan, aici suprafața.
Bine ați revenit!
Da, dragilor!
Credea 100% în ceea ce făcea și că va funcționa.
Altfel, de ce ar fi riscat să-l piloteze? De ce ar fi invitat o echipă de filmări?
Submarinul tău tocmai s-a întors după o zi întreagă petrecută la Titanic.
- Din nou. - Din nou.
David Pogue a fost invitat recent
să devină membrul unui grup foarte select și restrâns de oameni.
Reportajul nostru despre OceanGate a fost difuzat în noiembrie 2022.
Telespectatorilor li s-a părut interesant.
Stockton era încântat.
Mi-a spus: „Lumea ne sună deja.”
CHARLESTON, CAROLINA DE SUD
Dle Catterson, v-ați scufundat vreodată cu submarinul Titan?
Nu.
Ați fi avut încredere să vă scufundați cu submarinul Titan?
PILOT DE SUBMERSIBILE ȘI TEHNICIAN LA OCEANGATE
Nu.
Relația mea cu Stockton era tot mai proastă.
Submarinul fiind construit,
voia să fiu pilotul care conducea misiunile la Titanic.
I-am spus că nu urc în el.
Ar fi însemnat moartea mea.
Dacă nu-i poți convinge pe angajații care cred în misiunea ta
că submarinul tău e sigur, ceva e profund în neregulă.
Le asculți îngrijorările? Îi iei în serios?
Participă la procesul de a crea cel mai sigur submarin cu putință?
Sau tot ce faci e să-i concediezi?
Eroul neapreciat suficient este Dave Lochridge.
A fost poate singurul care și-a dat seama cât de grave erau lucrurile.
A refuzat să facă compromisuri de la standardele sale.
Am decis să dăm la rândul nostru în judecată OceanGate.
Dar, spre deosebire de OceanGate,
care ne-a deschis un proces civil, adică un proces în spatele ușilor închise,
noi am mers la tribunalul federal,
astfel încât totul să fie public, iar lumea să afle toate detaliile.
Ne-am luptat cu ei cu toate armele. Dar ne costa financiar.
În primele șapte luni, ne-am cheltuit economiile.
Noi am plătit totul.
Și un proces nu e un lucru ușor,
mai ales când ești acuzat de furt, de fraudă.
După ce primim răspunsul scris și probele din partea ambelor părți,
din păcate trebuie să punem o pauză investigației,
pentru că am multe alte cazuri.
CONDOLEANȚE ȚIE ȘI SOȚIEI
„Reține că, în acest moment, am 11 cazuri mai vechi decât al tău.
Te voi contacta când va fi necesar. Mulțumesc pentru răbdare.”
Eu și soția mea am realizat că era... n-o să spun inutil,
dar nu ducea nicăieri și ne făcea să suferim și mai mult.
E greu.
Eu și Carol am decis să renunțăm.
Nu mai aveam bani. Nu mai aveam forță.
Eram terminați. Eram epuizați. Autoritățile nu erau dispuse să ne ajute.
A trebuit să renunțăm.
OceanGate îi sufla în ceafă, așa că și-a retras plângerea.
Și atunci dosarul se închide?
Da.
Dr. Ross, în expediția din 2022,
ați participat la toate cele cinci misiuni?
CERCETĂTOR-ȘEF LA OCEANGATE
Nu, am participat doar la misiunile patru și cinci.
- Ați fost la bord în scufundarea 80? - Da.
Fibra de carbon începea să reacționeze diferit la mare adâncime,
dovada fiind incidentul din scufundarea 80.
Urcam și nu-mi amintesc adâncimea, cred că eram aproape de suprafață,
dar eram încă sub apă.
Și s-a auzit...
SPECIALIST DE MISIUNE, SCUFUNDAREA 80
...o bubuitură sau un trosnet.
Când am ajuns la suprafață, Scott pilota și a auzit o bubuitură.
- Nu e un sunet liniștitor. - Nu.
Dar, când ajung la suprafață, Tim și P.H. vă pot confirma,
mai toate submarinele de mare adâncime scot un zgomot.
Submarinul încă se putea scufunda după acel eveniment,
dar datele se schimbă semnificativ după scufundarea 80.
Monitorizarea în timp real i-ar fi putut ajuta enorm.
SCUFUNDAREA 80 SCUFUNDAREA 81
SCUFUNDAREA 82
Pentru că arată noi ruperi de fibre.
Ar fi trebuit să fie un avertisment.
Dar au ignorat singurul sistem cu adevărat vital pentru operațiunile lor.
După părerea mea, este principalul motiv pentru ceea ce s-a întâmplat.
Voiam să aducem submarinul înapoi la Everett,
să scoatem inserția și să analizăm interiorul carenei,
ca să vedem dacă erau fisuri.
Și a fost foarte frustrant
pentru că submarinul a fost lăsat în St. John's, pe doc.
I-am spus lui Stockton: „Nu face asta!
Nu trebuie ținut la temperaturi negative. Nu poate să înghețe.”
Dacă intră apă în el și îngheață, își mărește volumul și rupe fibrele.
Acel submarin nu avea voie să înghețe.
E esențial să nu intre apă în el.
N-aveam cum să lucrăm la el, cum să-l cercetăm.
Ni s-a spus că era o problemă de cost.
Costul pentru a-l transporta înapoi era prohibitiv.
Aveau probleme cu banii, așa că nu puteam face asta.
Asta s-a întâmplat cu puțin înainte să demisionez.
Unele dintre aceste probleme deveniseră frustrante,
așa că mă decisesem să părăsesc compania.
Până în al treilea sezon,
cei mai mulți ingineri cu experiență plecaseră de la OceanGate.
OceanGate se culcase pe o ureche după ce atinsese adâncimea propusă,
crezând că avea un concept dovedit pe care-l putea exploata.
Următoarea scufundare a submarinului Titan avea să fie ultima.
ULTIMUL SEZON PRIMĂVARA ANULUI 2023
INFLUENCERUL
Să mergem! O să fiu natural, apoi o să mă întorc și o să vorbesc.
- Vrei să-ți arăt câteva lucruri? - Da.
E prima oară când urc pe navă. Abia aștept!
Mergem să vedem în ce ne-am băgat pentru următoarele zile.
Haide!
Mă numesc Jake Koehler. Sunt YouTuber.
„Scafandrul Jake” e porecla mea.
Ce mai faceți, băieți? Mă numesc Jake și sunt vânător de comori.
Ce te atrăgea la Titanic?
M-a fascinat mereu povestea.
Am intrat online și am căutat filmări de la locul epavei.
În copilărie, Titanic m-a speriat foarte tare.
A fost ciudat să merg să văd epava când am devenit adult, dar...
Eu am contactat OceanGate.
Uite-l! E submarinul Titan. Du-te să-l vezi!
E partea despre care ai spus că, estetic...
Fibra de sticlă e ridicată. Capota e deschisă.
Pare că improvizăm, ceea ce e tare.
Improvizăm.
Da!
Glumesc.
Știai că, în acea primăvară, nu avuseseră nicio scufundare reușită?
Am aflat, când am ajuns în Newfoundland, că primele misiuni eșuaseră.
Vremea era foarte rea.
Am petrecut câteva zile în larg și am tot avut rău de mare.
Dumnezeule!
Ești bine?
Bătea întruna vântul. Valurile erau foarte mari.
Eram gata să plec acasă, dar veniserăm acolo cu un scop.
După nouă zile pe mare,
OceanGate a anulat scufundările la Titanic din cauza condițiilor meteo.
Pe drumul înapoi spre St. John's,
Stockton a decis să facă o scufundare lângă Grand Banks din Newfoundland.
O facem acum.
Suntem pregătiți. Uite și submarinul vostru.
Negativ...
Nu mi-am dat seama că era extrem de frig.
Am urcat în submarin.
A fost foarte ciudat pentru că era pentru prima oară.
S-a dus una.
E în regulă. E doar o piuliță, avem multe.
În regulă.
Suntem gata de scufundare.
Da, o facem.
Dumnezeule!
Uită-te la asta! Suntem pe verticală.
Ce spune?
Spune: „Sunteți închiși.
E în regulă?”
Ne vor scoate la suprafață.
Da, fiindcă s-au întrerupt comunicațiile.
Ne pregăteam să ne scufundăm, dar s-a pus ceața și s-a anulat totul.
Sunt curios să aflu motivul. Sigur nu e unul plăcut.
E ciudat să spun asta acum, dar am fost puțin dezamăgit.
Am stat acolo doar câteva ore,
dar îmi amintesc că îmi era frig la picioare.
Suprafața.
Din cauza condensării, se formau mărgele de apă.
Mai târziu, am văzut macaraua ținând trapa, după ce muriseră,
și mi-am amintit că stătusem cu picioarele pe ea
cu doar câteva zile înainte.
Mă întrebam: „Dacă aș fi fost eu în locul lor?”
E destul de greu.
Nu e vorba despre mine.
Îmi pare rău pentru toți ceilalți, desigur.
Dar e greu.
Sunt multe întrebări ipotetice, dar nu poți trăi așa.
În 2023, OceanGate încercase să efectueze patru scufundări,
toate anulate din cauza vremii sau a problemelor tehnice.
La prima scufundare din ultima expediție, cam la o oră și jumătate de la startul ei,
sistemele de comunicații și de localizare au picat brusc.
La 16 minute de la ultimul mesaj primit de pe submarinul Titan,
un sunet neașteptat a fost înregistrat
de un dispozitiv subacvatic aflat la 900 de mile de epava Titanicului.
De la primele discuții, când submarinul era încă dispărut,
au fost surse care mi-au spus că plecaseră din cauza lui Stockton.
O sursă avea două telefoane din cauza lui Stockton.
Nu voia ca Stockton să știe...
Una dintre surse nu mi-a spus tot adevărul decât după ce am aflat că Stockton murise.
În acel moment am realizat că exista o poveste
în spatele lucrurilor care se întâmplaseră.
Acesta e viitorul companiei, calea pe care am hotărât să merg.
Nu-mi doresc să mor. Am o nepoțică. Voi fi prin preajmă mult timp.
Adevărata greșeală nu e faptul
că submarinul nu era omologat, că nu am urmat un set de reguli.
Nu asta e greșeala.
Stockton a ajuns să se identifice cu OceanGate.
El este omul care trece peste bariere pentru a ne oferi acces la oceane.
Dacă critici orice aspect al operațiunii, îl critici pe el.
Dacă ceva merge prost când ești în submersibil,
oamenii de la suprafață...
Toți zic: „Doar soția lui Stockton va răspunde.” Prostii!
Ei vor trebui să suporte consecințele.
Ei vor trebui să răspundă întrebărilor anchetatorilor.
OceanGate nu mai există.
Această cultură a fost cauza.
Această cultură a ucis oamenii. Sută la sută.
Ați primit vreo informare de la OceanGate după implozie?
Nu, OceanGate nu mi-a spus nimic.
Nici măcar: „Ne pare rău că tatăl tău a murit.”
Trecem la un proces deschis de familia unui explorator
decedat în implozia submersibilului de anul trecut.
Se cer despăgubiri de 50 de milioane de dolari
și se susține că oamenii de la bord erau îngroziți de ce se întâmpla.
Și-a dorit faimă.
În primul rând, faimă ca să-și hrănească orgoliul.
Asta și-a dorit.
Și asta a obținut.
Nu vreau să mor și n-o să mor.
Dar e posibil să eșuăm.
Vă pot da 50 de motive din cauza cărora am putea eșua.
Nu o să mor. Nu o să moară nimeni. Punct.
TITAN: DEZASTRUL OCEANGATE
Până în iunie 2025,
Comisia de Investigație a Pazei de Coastă încă nu a publicat raportul său final.
Paza de Coastă este doar una dintre autoritățile
care investighează incidentul.
Nimeni nu a fost pus sub acuzare
pentru implozia submarinului Titan și pentru moartea a cinci oameni.
Subtitrarea: Florin Rizea